Tom Clancy – Iets om te lees
Dead or Alive – Tom Clancy
Red Storm Rising van Tom Clancy was die heel eerste boek wat ek vir myself gekoop het, en teen bladsy twintig was ek 'n Tom Clancy aanhanger. Ek het hulle almal verslind so vinnig as wat hy hulle kon skryf, Cardinal of the Kremlin, Hunt for Red October, Patriot Games, Clear and present Danger…die lys is lank.
Clancy het toe vir 'n ruk ander projekte aangepak saam met mede skrywers, soos die Ops Centre reeks en later sy boeke oor Rainbow six (hulle was eintlik nie so sleg nie), maar dit was nie meer dieselfde nie. Nou, na baie jare in die doldrums skryf hy hierdie boek in die "ou" styl. Ek kon dit nie neersit nie. Die manier waarop hy al die karakters van sy vorige boeke bymekaargebring het was 'n uitstekende idee. Welkom terug Tom Clancy!
Natuurlik sal dit nie in almal se smaak val nie, maar as spioenasie, internasionale politiek, militêre krygstuig en taktiek saam met 'n stewige dosis tegnologie en 'n skeut intrige in jou kraal val sal jy nie teleurgesteld wees nie. Jy sal welliswaar dalk 'n nag of twee se slaap mis, maar dit is immers vir 'n goeie doel. Wat kan dan belangriker wees as om skouer aan skouer met Jack Ryan Snr en Jnr, Clark, Chavez, Mary Pat Foley en al die ander die wêreld te red van 'n terreuraanval wat 9/11 na 'n sondagskool piekniek laat lyk?
Author plaasklongPosted on Januarie 27, 2011 Categories Tom Clancy1 Kommentaar op Dead or Alive – Tom Clancy